TAGYON KÖZSÉG ÖNKORMÁNYZATA
8272 Tagyon, Petőfi u. 10.

[bookmark: _Hlk75771272]Szám: TA/392-4/2025. 

J E G Y Z Ő K Ö N Y V

Készült:	Tagyon Község Önkormányzata Képviselő-testülete 2025. november 24-én 7.30 órakor megtartott nyilvános üléséről

Az ülés helye:	Faluház (Tagyon, Petőfi u. 10.) polgármesteri iroda

Jelen vannak:	Steierlein István			alpolgármester 
	Gyarmati-Piszker Hajnalka 		
	Kránicz Sándor 
	Szelei Bálint			képviselők

Igazoltan távol: 	Gyarmati Kornél			polgármester

Tanácskozási joggal megjelent:
	dr. Varga Viktória 			jegyző, jegyzőkönyvvezető
	

Steierlein István alpolgármester: Köszönti az ülésen megjelenteket. Megállapítja, hogy a képviselő-testület 3 fő jelenlétével határozatképes, az ülést megnyitja. Mindannyian tudják, mi történt polgármester úrral, reméli, hogy december elején már vissza tud jönni. Javasolja, hogy a mai nyilvános ülésen a meghívóban szereplő napirendi pontok kerüljenek megtárgyalásra.

A napirendet a képviselő-testület egyhangú szavazással elfogadja. 

NAPIREND

1)  	Az önkormányzat 2025. évi költségvetésének módosítása
	Előterjesztő: Steierlein István alpolgármester

2)  	A Zánkai Közös Önkormányzati Hivatal 2025. évi költségvetésének 2. sz. módosítása
	Előterjesztő: Steierlein István alpolgármester

3)  	A karácsonyi díszkivilágításra érkezett ajánlat elfogadása
	Előterjesztő: Steierlein István alpolgármester

4)  	Balatonfüredi Szociális Alapszolgáltatási Központ feladatainak bővítése
Előterjesztő: Steierlein István alpolgármester

5)  	A Balatonfüredi Többcélú Társulás Társulási Megállapodásának módosítása
[bookmark: _Hlk213310609]Előterjesztő: Steierlein István alpolgármester

6)  	Döntés karácsonyi támogatásról
Előterjesztő: Steierlein István alpolgármester
NAPIREND TÁRGYALÁSA

1)  	Az önkormányzat 2025. évi költségvetésének módosítása
	Előterjesztő: Steierlein István alpolgármester

[bookmark: _Hlk26168995]Steierlein István alpolgármester: A költségvetési rendelet módosításával törvényi kötelezettségüknek tesznek eleget. A pontos számokat az előterjesztés tartalmazza, ezekből párat emelne ki. 2 millió forintot tudtak lekötni állakötvényben, a tartalék 3.445.000 Ft-tal nőtt. Az idegenforgalmi adó bevétele 900.000 Ft-tal, a szolgáltatások előirányzata összesen 1.504.000 Ft-tal növekedett. A költségvetés főösszege a februárban elfogadotthoz képest 7,5 millió forinttal lett több. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Steierlein István alpolgármester a határozati javaslatot szavazásra teszi fel.

Tagyon Község Önkormányzata Képviselő-testülete 3 igen szavazattal – egyhangúlag - az alábbi határozatot hozza:

9/2025. (XI.26.)	ÖNKORMÁNYZATI 		RENDELET

Tagyon Község Önkormányzata Képviselő-testülete a 2025. évi költségvetéséről szóló 1/2025. (II.19) önkormányzati rendelet módosításáról szóló rendelet-tervezetet elfogadja és 9/2025. (XI.26.) számon önkormányzati rendeletei közé iktatja.


[bookmark: _Hlk182810721][bookmark: _Hlk159913499][bookmark: _Hlk178579170][bookmark: _Hlk182815765][bookmark: _Hlk190866542]2)  	A Zánkai Közös Önkormányzati Hivatal 2025. évi költségvetésének 2. sz. módosítása
	Előterjesztő: Steierlein István alpolgármester

Steierlein István alpolgármester: A hivatal költségvetését a már említett versenyképes járások program támogatása miatt módosítják. Tagyon hozzájárulása így 1.596.672 Ft-tal csökken. Kérdezi, hogy van-e valakinek kérdése, észrevétele, javaslata?  

Szelei Bálint képviselő megérkezik, a képviselő-testület 4 fővel folytatja a munkát.

Kérdés, vélemény, javaslat, hozzászólás nem hangzik el, Steierlein István alpolgármester a határozati javaslatot szavazásra teszi fel.

Tagyon Község Önkormányzata Képviselő-testülete 4 igen szavazattal – egyhangúlag - az alábbi határozatot hozza:

38/2025. (XI.24.)	Ta. ÖNKORMÁNYZATI 	HATÁROZAT

Tagyon Község Önkormányzata Képviselő-testülete a Zánkai Közös Önkormányzati Hivatal 2025. évi költségvetésének módosítását az előterjesztés melléklete szerint elfogadja.
3)  	A karácsonyi díszkivilágításra érkezett ajánlat elfogadása
	Előterjesztő: Steierlein István alpolgármester

Steierlein István alpolgármester: A közvilágításra kapott állami támogatásból maradt kb. 2 millió forint, amit ha nem használnak fel, vissza kell fizetni. Mivel a díszkivilágítás a közvilágítás áramáról megy, arra gondoltak, hogy szebbé tudnák tenni a falut a karácsonyi világítással. Sajnos az oszlopok állapota miatt nem lehet úgy felszerelni, ahogy szerették volna. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Steierlein István alpolgármester a határozati javaslatot szavazásra teszi fel.

Tagyon Község Önkormányzata Képviselő-testülete 4 igen szavazattal – egyhangúlag - az alábbi határozatot hozza:

[bookmark: _Hlk201914168]39/2025. (XI.24.)	Ta. ÖNKORMÁNYZATI 	HATÁROZAT

Tagyon Község Önkormányzata Képviselő-testülete a település karácsonyi díszkivilágítására a GÁTIBA Energie Kft. (8200 Veszprém, Csillag u. 13., adószám: 22655976-2-43) összesen nettó 1.815.250 Ft (bruttó 2.305.368 Ft) összegű ajánlatát elfogadja.

A szükséges forrást a 2025. évi költségvetésről szóló önkormányzati rendelet terhére biztosítja. 

Felhatalmazza a polgármestert a szükséges szerződés aláírására.

Határidő: azonnal
Felelős: polgármester


4)  	Balatonfüredi Szociális Alapszolgáltatási Központ feladatainak bővítése
Előterjesztő: Steierlein István alpolgármester

Steierlein István alpolgármester: Kéri jegyző asszonyt a napirend ismertetésére.

dr. Varga Viktória jegyző: Az SOS Együtt Egymásért Alapítvány az általuk ellátott támogató szolgáltatás feladat ellátását 2026. január 1-től szeretné a feladatot átadni a Balatonfüredi Szociális Alapszolgáltatási Központnak, ezt a feladatbővítést kell jóváhagyni akkor is, ha az önkormányzat nem kíván benne részt venni.  

Steierlein István alpolgármester: Köszöni. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Steierlein István alpolgármester a határozati javaslatot szavazásra teszi fel.

Tagyon Község Önkormányzata Képviselő-testülete 4 igen szavazattal – egyhangúlag - az alábbi határozatot hozza:

[bookmark: _Hlk178579203][bookmark: _Hlk182815802][bookmark: _Hlk190866612]40/2025. (XI.24.)	Ta. ÖNKORMÁNYZATI 	HATÁROZAT

Tagyon Község Önkormányzata Képviselő-testülete a Balatonfüredi Többcélú Társulás fenntartásában működő Balatonfüredi Szociális Alapszolgáltatási Központ feladatainak a támogató szolgáltatás felvállalásával való bővítését támogatja. 

Tagyon Község Önkormányzata a Balatonfüredi Szociális Alapszolgáltatási Központ újonnan felvett támogató szolgáltatásban nem kíván részt venni. 

A Képviselő-testület felhatalmazza a polgármestert a szükséges intézkedések megtételére.

Határidő: azonnal
Felelős: polgármester


5)  	A Balatonfüredi Többcélú Társulás Társulási Megállapodásának módosítása
Előterjesztő: Steierlein István alpolgármester

Steierlein István alpolgármester: Kéri jegyző asszonyt a napirend ismertetésére.

dr. Varga Viktória jegyző: Az előző napirendnél ismertetett feladatbővítés miatt kell a társulási megállapodást módosítani. 

Steierlein István alpolgármester: Köszöni. Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Steierlein István alpolgármester a határozati javaslatot szavazásra teszi fel.

Tagyon Község Önkormányzata Képviselő-testülete 4 igen szavazattal – egyhangúlag - az alábbi határozatot hozza:

41/2025. (XI.24.)	Ta. ÖNKORMÁNYZATI 	HATÁROZAT

Tagyon Község Önkormányzatának Képviselő-testülete a Balatonfüredi Többcélú Társulás Társulási Megállapodásának módosítását a határozat 1. melléklete szerinti tartalommal és a 2. melléklet szerinti egységes szerkezetben jóváhagyja. 

Határidő: azonnal
Felelős: jegyző


6)  	Döntés karácsonyi támogatásról
Előterjesztő: Steierlein István alpolgármester

Steierlein István alpolgármester: Ebben az évben eddig egyszer adtak támogatást a gyerekeknek iskolakezdéskor. Mivel a szociális keret lehetővé teszi, javasolja, hogy a tavalyi összegben, 20.000 Ft támogatást adjanak karácsony előtt a nyugdíjasoknak és a gyerekeknek.  Kérdezi, hogy van-e valakinek kérdése, észrevétele, javaslata?  

Kérdés, vélemény, javaslat, hozzászólás nem hangzik el, Steierlein István alpolgármester a határozati javaslatokat egyben teszi fel szavazásra.

Tagyon Község Önkormányzata Képviselő-testülete 4 igen szavazattal – egyhangúlag - az alábbi határozatokat hozza:

42/2025. (XI.24.)	Ta. ÖNKORMÁNYZATI 	HATÁROZAT

Tagyon Község Önkormányzata Képviselő-testülete az egyes szociális és gyermekvédelmi ellátási formák szabályozásáról szóló 4/2016. (III. 05.) önkormányzati rendelet 10. §-a alapján normatív települési támogatást állapít meg a Tagyon községben életvitelszerűen élő és lakóhellyel, vagy tartózkodási hellyel rendelkező, öregségi nyugdíj ellátásban részesülők számára a karácsonyi ünnepekkel kapcsolatos kiadások fedezése érdekében.

A támogatás mértéke személyenként 20.000 Ft.

A települési támogatás igénylésével kapcsolatos adatlapokat 2025. december 10-ig lehet benyújtani a Zánkai Közös Önkormányzati Hivatal Szentantalfai Kirendeltségén.

A normatív települési támogatás fedezetét a 2025. évi költségvetésről szóló önkormányzati rendelet terhére biztosítja.

Felkéri a jegyzőt, hogy a települési támogatás kiutalásáról gondoskodjon.

Határidő: 2025. december 19.
Felelős: polgármester, jegyző

43/2025. (XI.24.)	Ta. ÖNKORMÁNYZATI 	HATÁROZAT

Tagyon Község Önkormányzata Képviselő-testülete az egyes szociális és gyermekvédelmi ellátási formák szabályozásáról szóló 4/2016. (III. 05.) önkormányzati rendelet 10. §-a alapján normatív települési támogatást állapít meg a Tagyon községben életvitelszerűen élő és lakóhellyel, vagy tartózkodási hellyel rendelkező újszülött korútól a nappali tagozaton tanulmányokat folytató gyermekek (törvényes képviselőjük) részére a karácsonyi ünnepekkel kapcsolatos kiadások fedezése érdekében.

A támogatás mértéke gyermekenként 20.000 Ft.

A települési támogatás igénylésével kapcsolatos adatlapokat 2025. december 10-ig lehet benyújtani a Zánkai Közös Önkormányzati Hivatal Szentantalfai Kirendeltségén.

A normatív települési támogatás fedezetét a 2025. évi költségvetésről szóló önkormányzati rendelet terhére biztosítja.

Felkéri a jegyzőt, hogy a települési támogatás kiutalásáról gondoskodjon.

Határidő: 2025. december 19.
Felelős: polgármester, jegyző


Több napirendi pont nem lévén Steierlein István alpolgármester megköszöni a nyilvános ülésen való részvételt, és azt 7.46 órakor bezárja.


K.m.f.



                     Steierlein István					       dr. Varga Viktória
         alpolgármester			   	                               jegyző		            

